**ОТЧЕТ**

ЗА ДЕЙНОСТТА НА

НАРОДНО ЧИТАЛИЩЕ “ИЗГРЕВ-1927г.” с.ГРАФ ИГНАТИЕВО

За 2021 г.

НЧ “Изгрев- 1927г.” с.Граф Игнатиево е единствения културно-информационен център на територията на селото, както и център за подкрепа на граждански инициативи. Като такъв се старае да задоволява нуждите на потребителите и да е в услуга на местното население.

Основаната цел е свързана със:

* развитие и обогатяване на културния живот;
* запазване на обичаите и традициите на населението;
* разширяване знанията на хората и приобщаването им към ценностите и постиженията на науката, изкуството и културата;
* възпитаване в дух на демократизъм, родолюбие и общочовешка нравственост;
* възпитаване и утвърждаване на национално самосъзнание;
* осъществяване на дейности за подпомагане и насърчаване на децата и младежите;
* развитие на културно-информационни дейности;
* предоставяне на технически и информационни услуги на населението.

За постигане на целите, читалището работи в няколко направления – библиотечна дейност, художествена самодейност, културно - развлекателни мероприятия, информационно-технически услуги и работа с граждански общности.

Във връзка с обявените епидемиологични мерки в страната, голяма част от дейностите бяха прекратени за известен период.

Основно звено е библиотеката, като център за информационна грамотност. Библиотечния фонд е 10026 б.д. За 2021 г. са регистрирани 182 читатели. Посещенията в библиотеката 4852 . Целта на библиотеката е да обхване по-голям брой ползватели и те да получат достъп до съвременните комуникационни средства и отговор на своите въпроси.

Задоволяването на информационните нужди на потребителите се осъществява чрез предлагане на иновативни библиотечни услуги. Това са нови, съвременни решения за информационно осигуряване, а именно ползване на интернет, електронна поща, социални мрежи, изготвяне на документи за работа; виртуална справочна служба , е-образование, е-заетост, е-култура / е- наука, е-общество, е-бизнес, е-здраве… /

За подобряване имиджа ни и за трансформирането ни в модерен и съвременен информационен център, читалището предоставя информационни, технически, посреднически и консултантски услуги на населението. В тази връзка извършваме следните услуги: онлайн справки, ксерокопиране; набор и разпечатване на текст; изработване на некролози, покани, визитки, обяви; пълномощни.

Към читалището работят 5 самодейни колектива/ 3 танцови състава, женска певческа група и група за обичаи/, обединени в един състав, наречен “Китка”. Състава представя читалището, селото и общината ни в различни фестивали, конкурси и концерти.

През изминалата година имахме възможност да участваме само на Народен събор Пловдив, парк „Лаута”.

Участие на фолклорния състав в гр.Съединение по повод празника на града.

По повод 3 март – Национален празник на България и патронен празник на селото организирахме почетно поднасяне на венци и цветя пред паметника.

За 1 юни – Ден на детето организирахме тържество с децата от селото.

През месец юли инициирахме и проведохме среща разговор с населението за подпомагащи програми и проекти на тема ”Насърчаване за социално включване на лица в неравностойно положение”.

Продължаваме да утвърждаваме функцията си и на информационни посредници между местните хора и институциите, службите и организациите в общината и областта.

Бюджета на читалището за 2021 г. е 45110,52 лв. и се сформира от следните източници:

* Субсидия от държавния бюджет – 38100,00 лв.
* Собствени средства – 7010,52 лв.

ГОДИШНА ПРОГРАМА

за развитие на читалищната дейност през 2022г.

**ОСНОВНИ НАСОКИ**

1. Предоставяне на по-голям брой информационни услуги за населението.
2. Закупуване на нова литература за библиотеката.
3. Подготовка на фолклорния състав за участия в национални и международни фестивали.
4. Организиране на културно-развлекателни програми, мероприятия, изложби и кътове за населението съобразно културния календар.
5. Функциониране на създадените самодейни колективи и клубове и привличане на нови членове
6. Разработване и кандидатстване с проекти за финансирани по програми на български и чужди фондации.

**КУЛТУРЕН КАЛЕНДАР 2022 г.**

* 1. Организирано почитане на християнските традиции свързани с празника Богоявление.
  2. Забавно – увеселително мероприятие по случай Бабинден.
  3. Организиране на творческа работилница за изработване на валентинки, мартенички и кукерски маски.
  4. 149 години от обесването на Васил Левски – почетно отбелязване
  5. Тържествено отбелязване на 3 март - националният празник на България и патронен празник на селото и училището.
  6. Тържество по случай 8- ми март – Ден на жената.
  7. Участие на самодейците в Пролетния празника на Общината - 25 март.
  8. Участие в инициативата „Голямото четене”- мероприятие в бибилиотеката.
  9. Лазаровден - лазаруване на децата
  10. Възкресение Христово - Конкурси за най-здраво и най-красиво великденско яйце – съвместно с училището.
  11. Мероприятие посветено на 22 април – Ден на Земята.
  12. Тържествено отбелязване на Деня на българската просвета и култура - 24 май
  13. Тържествено честване на 120 години от даване име на селото.
  14. Спасовден – общоселски празник и събор
  15. Детски празник по случай 1 юни – Международен ден на детето.
  16. Подготвяне и подреждане на витрини, кътове и изложби по повод различни годишнини и чествания.
  17. Срещи с творци на изкуството.
  18. Участия на самодейния състав в различни фолклорни фестивали
  19. Ден на Народните будители – тържествен концерт
  20. Ден на християнското семейство – съвместно мероприятие с църковното настоятелство и пенсионерския клуб
  21. Коледни и новогодишни мероприятия.